Šoberija

Šoberija () ir ciems un pagasts Šropšīrā, Anglijā.OS Explorer Map 241, Shrewsbury, Wem, Shawbury & Baschurch.  Ciems atrodas 13 kilometrus uz ziemeļaustrumiem no Šrūsberi un 19 kilometrus uz ziemeļrietumiem no Telfordas.

Tuvākā dzelzceļa stacija atrodas Jortonā uz Velsas purvu līnijas uz Šrūsberi/Krū. 2011. gada tautas skaitīšanā Šoberijas pagastā bija 2872 iedzīvotāji.thumb|260x260px|Baznīca

 Vēsture 
Pirmo reizi Šoberija minēta Pastardienas grāmatā 1085. gadā.The Domesday Book, Englands Heritage, Then and Now, Editor: Thomas Hinde, Shropshire, Shawbury, page 230,  Lielajā grāmatā Šoberija ir ierakstīta ar vārdu Sawesberie. Galvenais zemes īpašnieks bija Džerards, grāfs Rodžers, no Šrūsberi. Ierakstā minēts, ka Šoberijā ir baznīca un dzirnavas.

 Ģeogrāfija 
Caur ciemu tek Rodenas upe. Moretonas Korbetas ciems ar savu pili atrodas tieši uz ziemeļiem. Šropšīras galvenā meteoroloģiskā stacija atrodas ciemā Karalisko Gaisa spēku bāzē. 1981. gada decembrī termometra stabiņš noslīdēja līdz -25,2 grādiem, kas ir viens no aukstākajiem Anglijas rekordiem.thumb|260x260px|RAF gaisa spēku bāze

 Apskates vietas 
Vismaz kopš 12. gadsimta ciemā nemainīgā vietā ir bijusi baznīca, lai gan pašreizējā Anglijas Baznīcas Jaunava Marijas draudzes baznīcas ēka celta vēlākā laikā. 1917. gadā dibināta gaisa spēku bāze RAF Shawbury un tās karavīri apglabāti baznīcas pagalmā, kurā atrodas arī 32 Sadraudzības kara kapi, 3 kapi no Pirmā pasaules kara un 29 kapi no Otrā pasaules kara, to starpā 7 Polijas gaisa spēku karavīru kapi.

Ciemā atrodas RAF Shawbury, Apvienotās Karalistes Karalisko gaisa spēku helikopteru lidlauks un trīs dienestu Aizsardzības helikopteru lidošanas skola un gaisa satiksmes vadības apmācības centrs.

 Autobusu satiksme 
Uz Šoberiju var aizbraukt ar 64. maršruta autobusu, kuru apkalpo Arriva Midlands North un kas kursē starp Šrūsberi un Marketu Dreitonu.

 Sports 
Šoberiju pārstāv futbola klubs Shawbury United FC.

 Atsauces 

 Ārējās saites 

Kategorija:Koordinātas Vikidatos
Kategorija:Šropšīra
Kategorija:Apvienotās Karalistes apdzīvotās vietas